আমড়া

আমড়া (ইংরেজিতে Hog Plum) একপ্রকার  পর্ণমোচী বৃক্ষ। এর বৈজ্ঞানিক নাম Spondias pinnaata Kurz. (বা Spondias mombin), পরিবার: (Anacardiaceae)৷

 বিবরণ 
থাম্ব|আমড়া (Hog Plum)

বৃক্ষগুলি ২০-৩০ ফুট উঁচু হয়, প্রতিটি যৌগিক পাতায় ৮-৯ জোড়া পত্রক থাকে পত্রদণ্ড ৮-১২ ইঞ্চি লম্বা এবং পত্রকগুলো ২-৪ ইঞ্চি পর্যন্ত লম্বা হয়৷ কাঁচা ফল টক বা টক মিষ্টি হয়, তবে পাকলে টকভাব কমে আসে এবং মিষ্টি হয়ে যায়৷ ফলের বীজ কাঁটাযুক্ত৷ ৫-৭ বছরেই গাছ ফল দেয়৷ এই ফল কাঁচা ও পাকা রান্না করে বা আচার বানিয়ে খাওয়া যায়৷ ফল আগস্ট মাসে বাজারে আসে আর থাকে অক্টোবর পর্যন্ত৷

 উপাদান 
আমড়া কষ ও অম্ল স্বাদযুক্ত ফল৷ এতে প্রায় ৯০% জল, ৪-৫% কার্বোহাইড্রেট ও সামান্য প্রোটিন থাকে৷ ১০০ গ্রাম আমড়ায় ভিটামিন-সি পাওয়া যায় ২০ মিলিগ্রাম, ক্যারোটিন ২৭০ মাইক্রোগ্রাম, সামান্য ভিটামিন-বি, ক্যালসিয়াম ৩৬ মিলিগ্রাম, আয়রন ৪ মিলিগ্রাম৷ আমড়ায় যথেষ্ট পরিমাণ পেকটিনজাতীয় ফাইবার এবং অ্যান্টি-অক্সিডেন্টজাতীয় উপাদান থাকে৷"ডায়েট:আমড়া", সৈয়দা সালিহা সালিহীন সুলতানা; A টু Z, পৃষ্ঠা ৫, দৈনিক কালের কণ্ঠ; ২০ সেপ্টেম্বর ২০১০।

 বিস্তৃতি 
বাংলাদেশসহ আফ্রিকা, ভারত, শ্রীলঙ্কা এবং ইন্দোনেশিয়ায় এই গাছটি জন্মে৷

"বরিশালের আমড়া "(বাংলাদেশ) 

৩০ এপ্রিল, ২০২৫ এ "বরিশালের আমড়া" ভৌগোলিক নির্দেশক ( জিআই) পণ্যের স্বীকৃতি সনদ পেয়েছে।https://www.ntvbd.com/bangladesh/news-1550381 

 উপকারিতা 

 ফল ভিটামিন-সি সমৃদ্ধ (প্রতি ১০০ গ্রাম আমড়ায় ২০ মিলিগ্রাম পাওয়া যায়)৷
 কোষ্ঠকাঠিন্য দূর করে ওজন কমাতে সহায়তা করে৷
 রক্তের কোলেস্টেরলের মাত্রা কমায়৷
 অ্যান্টি-অক্সিডেন্ট জাতীয় উপাদান থাকায় আমড়া বার্ধক্যকে প্রতিহত করে৷
 আমড়াতে প্রচুর আয়রন থাকায় রক্তাল্পতা দূর করতে বেশ কার্যকর৷
 আমড়া খেলে মুখের অরুচি ভাব দূর হয়৷
 মুখের রুচি ফিরে আসায় ক্ষুধা বৃদ্ধি পায়৷
 বদহজম ও কোষ্ঠকাঠিন্য রোধে আমড়া উপকারী৷
 রক্ত জমাট বাধার ক্ষমতা বৃদ্ধি করে৷
 সর্দি-কাশির ক্ষেত্রে এটি বেশ উপকারী৷
 হিমোগ্লোবিনের মাত্রা ঠিক রাখতে সাহায্য করে।

 আমড়ার পুষ্টিগুণ 
প্রতি ১০০ গ্রাম খাদ্য উপযোগী আমড়ার পুষ্টিগুণ
 প্রোটিন এর নাম  পরিমাণ শর্করা   ১৫ গ্রাম প্রোটিন   ১.১ গ্রাম চর্বি ০.১ গ্রাম ক্যালসিয়াম  ৫৫ মিলিগ্রাম আয়রন  ৩.৯ মিলিগ্রাম  ক্যারোটিন  ৮০০ মাইক্রোগ্রাম ভিটামিন বি  ১০.২৮ মিলিগ্রাম  ভিটামিন সি ৯২ মিলিগ্রাম অন্যান্য খনিজ পদার্থ  ০.৬ মিলিগ্রাম খাদ্য শক্তি  ৬৬ কিলোক্যালরি

 চিত্রশালা 

 তথ্যসূত্র 

বিষয়শ্রেণী:বাংলাদেশের ফল
বিষয়শ্রেণী:ঔষধ
বিষয়শ্রেণী:ভারতের উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:ক্রান্তীয় ফল
বিষয়শ্রেণী:কোস্টা রিকার উদ্ভিদ
বিষয়শ্রেণী:গুয়াতেমালার উদ্ভিদ
বিষয়শ্রেণী:পানামার উদ্ভিদ
বিষয়শ্রেণী:সুরিনামের উদ্ভিদ
বিষয়শ্রেণী:ভেনিজুয়েলার উদ্ভিদ
বিষয়শ্রেণী:আমাজনের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:ঐতিহ্যবাহী আফ্রিকার ঔষধে উদ্ভিদ ব্যবহার
বিষয়শ্রেণী:ফলদ বৃক্ষ